CELEX: 62018TN0509
Language: sk
Date: 2018-08-24 00:00:00
Title: Vec T-509/18: Žaloba podaná 24. augusta 2018 – Česká republika/Komisia

5.11.2018   
            
            
               SK
            
            
               Úradný vestník Európskej únie
            
            
               C 399/39
            
         
      Žaloba podaná 24. augusta 2018 – Česká republika/Komisia
      (Vec T-509/18)
      (2018/C 399/54)
      Jazyk konania: čeština
      
         Účastníci konania
      
      
         Žalobkyňa: Česká republika (v zastúpení: M. Smolek, J. Pavliš, O. Serdula a J. Vláčil)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil vykonávacie rozhodnutie Komisie (EÚ) 2018/873 z 13. júna 2018, ktorým sa z financovania Európskou úniou vylučujú určité výdavky vynaložené členskými štátmi v rámci Európskeho poľnohospodárskeho záručného fondu (EPZF) a v rámci Európskeho poľnohospodárskeho fondu pre rozvoj vidieka (EPFRV) v rozsahu, v akom vylučuje výdavky v celkovej výške 151 116,65 eur vynaložené Českou republikou, a
               
            
                  —
               
               
                  uložil Európskej komisii povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby, žalobkyňa uvádza tri žalobné dôvody.
      
                  1.
               
               
                  Prvý žalobný dôvod je založený na porušení článku 52 ods. 1 nariadenia Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky (ďalej len „nariadenie č. 1306/2013“). Komisia sa totiž nesprávne domnieva, že obdobie medzi návštevami kontrolných orgánov u toho istého poľnohospodárskeho podniku nesmie prekročiť obdobie stanovené v článku 25 vykonávacieho nariadenia Komisie (EÚ) č. 809/2014 zo 17. júla 2014, ktorým sa stanovujú pravidlá uplatňovania nariadenia č. 1306/2013 v súvislosti s integrovaným administratívnym a kontrolným systémom, opatreniami na rozvoj vidieka a krížovým plnením (ďalej len „nariadenie č. 809/2014“).
               
            
                  2.
               
               
                  Druhý žalobný dôvod je založený na porušení zásady legitímnej dôvery. Aj ak by totiž v tejto veci došlo k porušeniu nariadenia č. 809/2014 (quod non), Česká republika oprávnene nadobudla legitímnu dôveru o súlade svojho systému kontrol s právom Únie na základe záverov Komisie z predchádzajúceho auditu, kde Komisia súhlasila, že kontroly na mieste sa v Českej republike uskutočňovali v súlade s právom Únie.
               
            
                  3.
               
               
                  Tretí žalobný dôvod je založený na porušení článku 52 ods. 1 a 2 nariadenia č. 1306/2013. Aj ak by totiž v tejto veci došlo k porušeniu nariadenia č. 809/2014 (quod non), Komisia do výpočtu finančnej korekcie zahrnula tiež prostriedky vyplatené poľnohospodárskym podnikom, v prípade ktorých pri kontrolách na mieste preukázateľne nedošlo k porušeniu nariadenia č. 809/2014. Komisia teda uložila finančnú korekciu aj za údaje, ktoré nemožno považovať za neoprávnene vynaložené a v prípade ktorých neexistovalo žiadne riziko pre fondy Únie.